Livonets

Livonets eller livonaise er en historisk tsar-russisk sølvmynt som ble benyttet i provinsene Livland og Estland i andre halvdel av 1700-tallet.

Myntene ble slått og utgitt av tsarina Elisabeth av Russland i 1756–1757, og bar inskripsjonen «MONETA LIVOESTHONICA», skrevet med latinske, ikke kyrilliske bokstaver.

Forsiden bar et portrett av tsarina Elisabeth. Baksiden bar tsarrikets våpen, en dobbeltørn, med Riga og Revals byvåpen på brystet.

Én livonets tilsvarte 96 kopek, så en halv livonets var 48 kopek og en kvart var 24 kopek.

Vekten av myntene var henholdsvis 26 gram, 13 gram og 6,5 gram med ca. 75 % sølvinnhold. Egne småmynter ble også utgitt på 4 kopek (1,1 gram) og 2 kopek, uten bildet av tsarinaen.

 Referanser 

Kategori:Estlands økonomi
Kategori:Valuta